laion/Wikipedia-Exotic huggingface dataset:
Alfred Sammet

Alfred Sammet (ka Alfred Saamet, 16. november 1908 Laukna, Koluvere vald – 4. juuli 1941 Tallinn (hukati)) oli Kullamaal tegutsev eesti konstaabel ja kultuuritegelane. Ta tegeles rahvaluule kogumisega, lavastas Kullamaal üle 40 näitemängu, oli sealse haridusseltsi asutajaliige, maalija ja muusikahuviline. Sammet sündis 16. novembril 1908 Kullamaa kihelkonnas Koluvere vallas Laukna külas Jaan Saameti ja Pauline Saameti perre vanima pojana. 1927. aastal lõpetas ta Läänemaa Ühisgümnaasiumi 2. lennu reaalsuunal. Aastatel 1927–1929 teenis Sammet Eesti Vabariigi kaitseväes soomusrongi rügemendis. 1928. aastal lõpetas ta EV sõjakooli aspirantide kursused ja ta ülendati lipniku auastmele. 1929. aastal lõpetas ta EV Politseikooli. Lühikest aega õppis ta Tartu Ülikoolis filosoofiat ja Ants Laikmaa ateljeekoolis maalimist. Aastatel 1929–1940 oli Sammet Lääne-Saare Prefektuuri Koluvere, Vaikna ja Kullamaa rajooni konstaabel. Lisaks sellele oli ta oli Koluvere-Kalju Haridusseltsi üks asutajaliikmetest, Kullamaa Teatriringi näitejuht-lavastaja-dekoraator, Eesti Rahvusliku Klubi liige ja Eesti Rahvaluule Arhiivi kirjasaatja. Kullamaa kihelkonnast on Eesti Kirjandusmuuseumis 1933. aastal alanud rahvaluule kogumisel üle 800 lehekülje Alfred Sammeti kirjapandud rahvapärimusi. Pärast Eesti Vabariigi okupeerimist Nõukogude Liidu poolt 1940. aasta suvel Eesti politsei likvideeriti. Seejärel tegutses Sammet 1940 juunis moodustatud Päästekomitee liikmena ja Rakvere Teatris dekoraatorina. Ta arreteeriti 6. veebruaril 1941 Rakveres. NKVD mõistis Sammeti 3. juunil 1941 hukkamisele ja 4. juulil 1941 viidi surmaotsus Tallinna vanglas täide. Alfred Sammet oli Jaan Saameti ja Pauline Saameti vanem poeg. Tema noorem vend oli Paul Sammet. Sammet mängis flööti, klarnetit, tšellot, maalis, joonistas ja kirjutas luulet. Alfred Sammeti abikaasa oli Silla kooli eesti keele ja kirjanduse õpetaja Linda-Armilda (sündinud Altmets, elas aastatel 1913–1984). Peres kasvasid helilooja ja pianist Rein Sammet (1936–2003) ning ajaloolane, Eesti Meremuuseumi teadusdirektor Jaak Sammet (1940–2014). Sammetit autasustati 1938. aastal Eesti Vabariigi Valgetähe V klassi teenetemärgiga. 2018. aasta oktoobris avati Kullamaal Sammetile pühendatud mälestuskivi, tekstiga "Kullamaa konstaabel, kultuuriloolane Alfred Sammet, sündinud 16 XI 1908, hukatud 4 VII 1941 NKVD poolt". Lauri, Urmas (12. oktoober 2018). "Laupäeval tähistatakse Kullamaal taas rahvuspäeva". Lääne Elu. "Kullamaal avati kunagise konstaabli ja kultuuritegelase Alfred Sammeti mälestuskivi". ERR. 13. oktoober 2018. Nikker, Jaan (november 2005). "Mis on neist nüüd saanud..?" (PDF). ES-QTC. Lk 3-4.
Čierna hora

'Čierna hora (tõlkes 'must mägi) on mäestik Slovakkia idaosas, mis on osa Lääne-Karpaatidest ja ühtlasi on see ka osa Slovaki maagimäestikust. Selle regiooni kõrgeim tipp on Roháčka (1028,5 m). Mäestik on saanud nime seda katvate metsade järgi. Metsad katavad sellest 70 %, valdavaks liigiks on harilik pöök. Geoloogiliselt moodustavad selle kildad ja paragneiss, põhja- ja lõunanõlvadel esinevad kvartsiit ja savikildad. Mäestiku lõunaosas Hornádi ülemjooksul asub Hornádi eelmäestik. Selle kõrgeimaks osaks on Hŕbok (573 m), lõunaosas on valdavad kõrgused 210 meetrit üle merepinna. Sellest põhja poole jääb Sopotnica kõrgustik, mille kõrgeimaks kohaks on Somár (701 m). Madalam piirkond on kõrgustiku edelaosa (240 m). Mäestiku edelaosas asub Pokryvy, mille kõrgeim koht on Vysoký vrch (851 m). Madalam on piirkonna kaguosa (250 m). Mäestiku kesk- ja põhjaosa moodustab Bujanovská kõrgustik. Selle kõrgeim koht on Suchý vrch (799 m). madalam on kõrgustiku kaguosa (280 m). Looduskaitse all on Bujanovská tammik, lisaks on seal kaitse alla võetud veel Margeciany küla lähistel asuv lõik Lubeníku-Margeciany murranguvööndist. Mäestiku põhjaosas asub selle kõrgeim osa Roháčka, mille kõrgeimaks kohaks on samanimeline mägi. Ülejäänud tipud on madalamad, selle kõrguselt teine tipp on Koľvek (800 m). Piirkonna madalamad osad jäävad lõunasse, kus piirkond ulatub 330 meetrit üle merepinna. Čierna hora piirneb järgmiste geograafiliste piirkondadega: edelast piirab seda Voloveci mäestik läänest piirab seda Branisko põhjast piirab seda Šariša kõrgustik idast piirab seda Košice nõgu Mazúr, E., Lukniš, M. 1986, Geomorfologické členenie SSR a ČSSR. Časť Slovensko. Slovenská kartografia, Bratislava Infot piirkonna kohta (slovaki keeles)
Sam Smith

Samuel Frederick Smith (sündinud 19. mail 1992) on Briti laulja ja laulukirjutaja. Nad said tuntuks 2012. aasta oktoobris Disclosure'i laulu "Latch" lauljana. Nende teine samaväärne edulugu oli ka Naughty Boy lauluga "La La La", tegu oli nende esimese lauluga, mis sai nende esikohasingliks 2013. aasta mais. "How Do You Sleep?" "Stay with Me"
Narva-Jõesuu lipp

Narva-Jõesuu lipp on Ida-Viru maakonnas asuva Eesti linna Narva-Jõesuu lipp. Lipp on kinnitatud 8. märtsil 1994. Linna lipp poolitub püstisuunas siniseks ja kollaseks väljaks. Sinisel vardapoolsel väljal kollane päike, kollase välja keskel sinine rõhtlaid (1/3 lipu laiusest). Lipu normaalsuurus on 105 × 165 cm. Heisatav ja väljapandav linnalipp peab vastama käesoleva põhimääruse paragrahvi 5 lõikes 3 toodud kirjeldusele ning olema terve ja puhas. Linnalipu võib heisata ettevõtete, asutuste ja organisatsioonide hoonetel ning elamutel riigilipu heiskamise päevadel. Linnalippu võib heisata avalikel üritustel, samuti perekondlike sündmuste puhul. Linnavalitsus võib anda korralduse heisata linnalipp mõne muu sündmuse puhul. Leina tähistamiseks heisatakse linnalipp leinalipuna. Neil juhtudel kinnitatakse lipuvarda ülemisse otsa 100 mm laiune must lint, mille mõlemad otsad ulatuvad kuni lipukanga alumise servani, või heisatakse lipp poolde lipumasti. Linnalipp heisatakse üksi või koos Eesti riigilipuga. Üks lipp ei asenda teist. Linnalipp heisatakse hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti. Maapinnalt tõusva lipumasti kõrgus on ligikaudu kuus korda suurem lipu laiusest, seinalipuvarda pikkus on ligikaudu kolm korda suurem lipu laiusest. Heisatud lippudel jääb lipukanga alumine serv maapinnast vähemalt kolme meetri kõrgusele. Kui linnalipp heisatakse koos Eesti riigilipuga, asub riigilipp lippude poolt vaadates paremal, linnalipp vasakul. Kui linnalipp heisatakse koos Eesti riigilipuga, mõne välisriigi lipuga ning maakondade, linnade ja valdade lippudega, siis lippude poolt vaadates asetseb paremal Eesti riigilipp, sellest vasakul välisriikide lipud prantsuskeelsete riiginimede tähestikulises järjekorras, seejärel maakondade lipud maakondade nimede järjekorras eesti tähestiku järgi, seejärel linnade ja valdade lipud linnade ja valdade nimede järjekorras eesti tähestiku järgi ja seejärel linnalipp vasakul äärel. Lipud peavad olema ühelaiused, iga lipp heisatud eri lipuvardasse või masti ja samale kõrgusele. Kasutamiskõlbmatuks muutunud linnalipp kuulub sündsal viisil hävitamisele. Linnalippu võib vimpli kujul kasutada pidustustel, miitingutel ja demonstratsioonidel. Narva-Jõesuu vapp Ida-Viru maakond Narva-Jõesuu sümboolika linna kodulehel Narva-Jõesuu sümboolika Riigikantselei lehel
Tribeca

Tribeca, algselt kirjutatud kui TriBeCa, on naabruskond Lower Manhattanil New Yorgis Ameerika Ühendriikides. Tribeca on lühend sõnadest "Triangle Below Canal Street". Tribeca on 0,86 ruutkilomeetrit suur ja seal elab umbes 17 000 inimest. Tribeca filmifestival Albert Capsouto Park Washington Market Park 56 Leonard Street Barclay Tower
Little Italy (Manhattan)

Little Italy on naabruskond Lower Manhattanil New Yorgis Ameerika Ühendriikides. Koht oli varem tuntud selle järgi, et seal elas palju ameerikaitaallasi. Nüüdseks on seal vähe itaaliapäraseid poode ja restorane.
Greenwich Village

Greenwich Village, tuntud ka kui "the Village", on naabruskond Lower Manhattani lääneosas New Yorgis Ameerika Ühendriikides. Greenwich Village on 0,75 ruutkilomeetrit suur ja seal elab 22 785 inimest[viide?]. Kohalikud kutsuvad Greenwich Village'is elavat inimest villager'iks. Washington Square Park Abingdon Square Park  Greenwich Village – pildid, videod ja helifailid Wikimedia Commonsis
Two Bridges (Manhattan)

Two Bridges on naabruskond, mis asub Manhattanil New Yorgis Ameerika Ühendriikides. Nimi Two Bridges on tulnud sellest, et naabruskond asub kahe silla – Manhattani ja Brooklyni silla – pealesõidu juures.  Two Bridges – pildid, videod ja helifailid Wikimedia Commonsis
Williamsburg (Brooklyn)

Williamsburg on naabruskond, mis asub Ameerika Ühendriikides New Yorgi linna Brooklyni linnaosas. Williamsburg on 5,64 ruutkilomeetrit suur ja seal elab 32 926 inimest. Keskmine inimene Williamsburgis teenib 30 694 eurot ehk 35 499 dollarit aastas.  Williamsburg (Brooklyn) – pildid, videod ja helifailid Wikimedia Commonsis
Dumbo (Brooklyn)

Dumbo (või DUMBO, lühend sõnadest "Down Under the Manhattan Bridge Overpass") on naabruskond, mis asub Ameerika Ühendriikide suurima linna New Yorgi linnaosas Brooklynis. DUMBOt on tuntud ka nimega Gairville. Dumbo pindala 0,13 ruutkilomeetrit ja seal elab 1 139 inimest. Keskmine inimene, kes elab Dumbos, teenib aastas keskmiselt 148 544 eurot ehk 171 482 dollarit.  Dumbo (Brooklyn) – pildid, videod ja helifailid Wikimedia Commonsis
Bushman's River Mouth

Bushman's River Mouth (afrikaani keeles Boesmansriviermond) on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Ndlambe vallas. Bushman's River Mouth on asutatud 1897. aastal. Lõuna-Aafrika Vabariigi 2011. aasta rahvaloenduse andmetel oli Bushman's River Mouth'i elanikest mustanahalisi aafriklasi 77,47%, värvilisi 13,58%, valgeid 8,26%, India või Aasia päritolu inimesi 0,18% ja teisi 0,49%. Koosa keelt pidas emakeeleks 74,12% inimesi, afrikaani keelt 16,89% ja inglise keelt 6,64%. Bushmans River Mouth South Africa Info https://census2011.adrianfrith.com/place/265011
Brooklyn Heights

Brooklyn Heights on jõukas elamupiirkond, mis asub Ameerika Ühendriikides New Yorgi linnaosas Brooklynis. Algselt tunti seda piirkonda ka Brooklyn Village'ina. See on olnud Brooklyni silmapaistvaim piirkond alates 1834. aastast. Brooklyn Heights on 0,83 ruutkilomeetrit suur ja seal elab 20 256 inimest. Keskmine inimene, kes elab Brooklyn Heightsis, teenib aastas keskmiselt 103 784 eurot ehk 119 999 dollarit. Brooklyni lahing  Brooklyn Heights – pildid, videod ja helifailid Wikimedia Commonsis
Vinegar Hill (Brooklyn)

Vinegar Hill on naabruskond, mis asub Ameerika Ühendriikides New Yorgi linna Brooklyni linnaosas. Vinegar Hill asub Dumbo ja Brooklyn Navy Yardi vahel. Vinegar Hillis elab palju iiri päritolu inimesi ning seetõttu on saanud naabruskond ka teise nime, Irishtown. Vinegar Hill on 0,26 ruutkilomeetrit suur ja seal elab 2671 inimest.  Vinegar Hill (Brooklyn) – pildid, videod ja helifailid Wikimedia Commonsis
Roman Šayxetdinov

Roman Šayxetdinov (tatari keeles Роман Александр улы Шәйхетдинов, vene keeles Роман Александрович Шайхутдинов ; sündinud 28. augustil 1974 Kaasanis) on Tatarstani Vabariigi infostamise- ja sideminister. Šayxetdinov on lõpetanud Kaasani Ülikooli õigusteaduse eriala ja töötanud eri Venemaa valitsusametites majanduse ja infotehnoloogia vallas. 28. mail 2012 asus Šayxetdinov Kaasani Vabariigi infostamise- ja sideministri ametikohale ning on viinud läbi uuendusi valitsusasutuste omavahelise liidestamise, e-tervise, e-hariduse ja IT-innovatsiooni valdkonnas.
Manhattani naabruskonnad

Manhattani naabruskonnad on naabruskonnad, mis asuvad Manhattani linnaosas New Yorgis Ameerika Ühendriikides. Manhattani naabruskonnad on jagatud 12 piirkonda. Naabruskonnad: TriBeCa Financial District Civic Center Battery Park City South Street Seaport Battery Park City Hall Park Naabruskonnad: Greenwich Village West Village South Village NoHo SoHo Little Italy Naabruskonnad: Lower East Side East Village Chinatown Two Bridges Naabruskonnad: Hell`s Kitchen Chelsea Naabruskonnad: Midtown Times Square Herald Square Midtown South Union Square Flatiron District Naabruskonnad: Sutton Place Beekman Place Turtle Bay Tudor City Stuyvesant Town–Peter Cooper Village Stuyvesant Town Naabruskonnad: Upper West Side Naabruskonnad: Yorkville Upper East Side Lenox Hill Roosevelt Island Naabruskonnad: Hamilton Heights Manhattanville Morningside Heights Naabruskonnad: Central Harlem Naabruskonnad: East Harlem Naabruskonnad: Inwood Washington Heights
Pik Botha

Roelof Frederik "Pik" Botha (27. aprill 1932 Rustenburg – 12. oktoober 2018 Pretoria) oli Lõuna-Aafrika Vabariigi poliitik ja diplomaat. Pik Botha oli pärit koolidirektori perekonnast. 1953. aastal lõpetas ta Pretoria Ülikooli õigusteaduste erialal ja asus seejärel tööle Lõuna-Aafrika Välisministeeriumis. 1956–1960 töötas ta Lõuna-Aafrika saatkonnas Stockholmis ja 1960–1963 saatkonnas Lääne-Saksamaal. 1963–1966 töötas ta Lõuna-Aafrika Vabariigi esindajana Rahvusvahelises Kohtus. Alates 1966. aastast töötas ta välisministeeriumi juriidilise nõunikuna. Alates 1970. aastast oli ta Lõuna-Aafrika Vabariigi parlamendi liige. 1975. aastal määrati ta Lõuna-Aafrika Vabariigi erakorraliseks ja täievoliliseks esindajaks Ameerika Ühendriikides, olles samaaegselt ja Lõuna-Aafrika Vabariigi esindaja Ühinenud Rahvaste Organisatsioonis. 1. aprillist 1977 kuni 11. maini 1994 oli ta Lõuna-Aafrika Vabariigi välisminister. 1994–1996 oli ta Lõuna-Aafrika Vabariigi maavarade ja energeetika nimister. Roelof Frederik 'Pik' Botha South African History Online South Africa. Ministries, etc. rulers.org J Brooks Spector.Roelof ‘Pik’ Botha, the ultimate survivor Daily Maverick, 2. september 2011
Neu Wulmstorf

Neu Wulmstorf (alamsaksa Vosshusen) on vald (Einheitsgemeinde) Saksamaal Alam-Saksi liidumaal Harburgi kreisis. Valla pindala on 56,16 km². 31. detsembril 2017 elas seal 21 159 inimest. See muutis oma nime 11. detsembril 1964 ″Wulmstorfist″ ″Neu Wulmstorfiks″. See on osa Hamburgi metropolipiirkonnast. Neu Wulmstorf asub Hamburgi (idas), Altes Landi paduri (põhjas), Harburgi mägede (Harburger Berge) metsa (kagus), Buchholz in der Nordheide ja geesti (lõunas) ning Buxtehude (läänes) vahel. Vallas on 11 küla ja suuremat osa piirkonnast tähistab suurema loodusliku piirkonna Lüneburgi nõmme põhja-loodeserv Põhja-Saksamaal. Maastikus domineerib üleminek padurilt põhjas geestile kagus. Paduri poolel asub Rübke küla Alam-Saksi Elbe paduril mere tasapinnas ja looduskaitseala (Naturschutzgebiet) Moore bei Buxtehude (muda), kus elab rukkirääk. Neu Wulmstorfi linnake asub otse üleminekul mudalt geestile. Edasi tähistavad Wulmstorfi, Daerstorfi, Schwiederstorfi, Rade külad Neu Wulmstorfi kõrgemaid kohti Harburgi mägede lääneservas. Ardestorfi, Elstorfi, Bachheide, Rade, Mienenbütteli ja Ohlenbütteli külad asuvad ulatusega kirdest valla lõunaotsa. Suhteliselt noor linnake Neu Wulmstorf kasvas kahe vana raja ristumiskohas. Peamine tee, mis ühendab paduri Rübket geestikülade Wulmstorfi ja Elstorfiga, lõikub Bundesstraße 73-ga, mis on peamine tee, mis ühendab Stadet ja Cuxhavenit Hamburgiga. See domineerib linnakese üle, kuna lõikab sellest idast läände läbi. Veidi enne geesti tähistas Alam-Elbe raudtee palju aastaid Neu Wulmstorfi küla põhjapiiri, koos Neu Wulmstorfi S-Bahni jaamaga. Jaam kannab nime Daerstorf küla järgi, millele kuulus eksklaav, kuhu jaam ehitati, enne kui see Neu Wulmstorfiga liidendati. Teine telg on ühendus Buxtehudest Buchholzini. Bundesstraße 3 esimene osa lõikub Bundesautobahn 1-ga valla lõunatipus. Neu Wulmstorfi teenindab Hamburgi metroosüsteem Neu Wulmstorfi jaamaga. Bussiliin ühendab Neu Wulmstorfi Hamburg-Neugrabeniga. Neu Wulmstorfis on kolm põhikooli. Keskkoolid on Hauptschule Vossbarg, Realschule Vierkaten ja Gymnasium Neu Wulmstorf. Neu Wulmstorfis on mitu sportimispiirkonda, sealhulgas spordikeskus ujulaga külakeskuses. Need klubid pakuvad rikkalikku spordielu: TVV Neu Wulmstorf TSV Elstorf BSC Neu Wulmstorf Schützenverein Neu Wulmstorf DLRG Nyergesújfalu, Ungari Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.neu-wulmstorf.de
Rosengarten (Harburg)

Rosengarten on vald Saksamaal Alam-Saksi liidumaal Harburgi kreisis Hamburgi lähedal. Valla pindala on 63,67 km². 31. detsembril 2017 elas seal 13 561 inimest. See moodustati 1972. aastal Eckeli, Ehestorfi (ja Alveseni), Emseni, Iddenseni, Kleckeni, Leverseni, Nenndorfi, Sottorfi, Tötenseni ja Vahrendorfi küla ühendamisega ning sai nime lähedal asuva metsa järgi. Guinea 1990. aastal rajatud Hamburgi aukonsulaat paikneb Rosengartenis. Tötenseni küla on Saksamaal tuntud Dieter Bohleni elukohana. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Sea-aasta

Sea-aasta on pühendatud Hiina kalendri kaheteistkümnendale ehk viimasele tähemärgile – seale. Sead on üldiselt ausad, usaldusväärsed, häbelikud ja lahked, kuid nad ärrituvad väga kergesti. Sead võivad pühendada kogu oma elu mingile üllale eesmärgile. Sea aastal sündinud inimesed on üldiselt ausad, usaldusväärsed, pühendunud, tolerantsed, häbelikud, hellad, lahked ja impulsiivsed, kuid nad ärrituvad väga kergesti. Sead on ideaalsed kaaslased: nad on intelligentsed ning oma eesmärkide saavutamisel väga sihikindlad. Samas võivad nad ka väga naiivsed olla. Sead janunevad teadmiste järele, mis aitab neil edu saavutamise poole liikuda, ent nende materialistlikud ambitsioonid ka muserdavad neid. Sead võivad pühendada kogu oma elu mingile üllale eesmärgile. Nad on edukad rahanduse, meelelahutuse ja juura valdkondades. Sea märgiga sobivad kõige paremini kitsed, jänesed ja teised sead. 1923, 1935, 1947, 1959, 1971, 1983, 1995, 2007, 2019 Kord korraldas müstiline Nefriitkeiser 12 looma vahel võidujooksu Taevaliku Mere ühest otsast teise. Osalema olid kutsutud kõik kuningriigi loomad, kuid võita said vaid kaksteist. Kaheteistkümnendana lõpetas siga, sest ta oli vahepeal söönud ja magama jäänud ning lõpetas jooksu alles pärast seda. Sellest tuleb ka ütlus "laisk nagu siga". 乙亥 (yǐhài) – puusiga 丁亥 (dīnghài) – tulesiga 己亥 (jǐhài) – maasiga 辛亥 (xīnhài) – metallsiga 癸亥 (guǐhài) – veesiga Iidsetel aegadel jagati päev kaheteistkümneks kahetunniseks osaks. Igale kahetunnisele perioodile vastab üks Hiina sodiaagi loom. Sea tund on kella 21.00 – 23.00. Sel ajal sead juba magavad rahulikult magusat und. "Hiina loomamärgid ja nende iseloomuomadused" (eesti keel). GBTIMES. 08.010.2016. Originaali arhiivikoopia seisuga 29.10.2018. Vaadatud 14.10.2018. {{netiviide}}: kontrolli kuupäeva väärtust: |Aeg= (juhend)CS1 hooldus: tundmatu keel (link) Audrey Lim (03.03.2003). "Legend of the Chinese Zodiac" (inglise keel). Things Asian koduleht. Vaadatud 14.10.2018.{{netiviide}}: CS1 hooldus: tundmatu keel (link) Kelly (13.09.2018). "Chinese Zodiac Hours" (inglise keel). China Highlights koduleht. Vaadatud 14.10.2018.{{netiviide}}: CS1 hooldus: tundmatu keel (link)
Kategooriateooria

Kategooriateooria on valdkond matemaatikas, mis kirjeldab matemaatilisi struktuure ja nende seoseid. Valdkond loodi 20. sajandi keskel Samuel Eilenbergi ja Saunders Mac Lane'i poolt seoses nende tööga algebralise topoloogia teemal. Kategooriateooriat kasutatakse peaaegu igal pool matemaatikas. Paljud konstruktsioonid uutest matemaatilistest objektidest, mis on loodud olemasolevate objektide põhjal, on võimalik kirjeldada läbi kategooriate. Paljud valdkonnad informaatikas tuginevad kategooriateooriale, sealhulgas funktsionaalne programmeerimine ja semantika. Kategooria koosneb kahte sorti elementidest: objektidest ja morfismidest, mis seovad kahte objekti, mida kutsutakse morfismi allikaks ja sihtmärgiks. Võib öelda, et morfism on nool, mis seostab allika sihtmärgiga. Morfisme on võimalik komponeerida, kui esimese morfismi sihtmärk on teise morfismi allikas, ning morfismide kompositsioon sarnaneb funktsioonide kompositsiooniga (assotsiatiivsuse ja identiteedimorfismide olemasolu tõttu). Morfism on sageli mingisugune funktsioon, aga mitte alati. Näiteks võib monoidi käsitleda kui kategooriat üheainsa objektiga, mille morfismid on monoidi elemendid. Teine tähtis osa kategooriateooriast on mõiste funktorist, mis on morfism kategooriate C 1 {\displaystyle C_{1}} ja C 2 {\displaystyle C_{2}} vahel: see teisendab objektid kategooriast C 1 {\displaystyle C_{1}} kategooriasse C 2 {\displaystyle C_{2}} ning morfismid kategoorias C 1 {\displaystyle C_{1}} kategooriasse C 2 {\displaystyle C_{2}} nii, et allikad seostatakse allikatega ja sihtmärgid sihtmärkidega. Kolmas mõiste kategooriateoorias on naturaalne transformatsioon, mida võib käsitleda kui morfismi funktorite vahel. Kategooriateooria on väga üldine matemaatika osa, mida kasutatakse näiteks hulgateooria ja rühmateooria formaliseerimisel. Tartu Ülikoolis õpetab kategooriateooriat Varmo Vene. homomorfism isomorfism "Varmo Vene CV, ETIS". www.etis.ee. Vaadatud 7. detsembril 2023. Sissejuhatus kategooriateooriasse (inglise keeles)
Seevetali vald

Seevetal on vald Saksamaal Alam-Saksi liidumaal Harburgi kreisis. Valla pindala on 105,20 km². 31. detsembril 2017 elas seal 41 260 inimest. Vald asub umbes 20 km Hamburgist lõunas ja 15 km Winsenist läänes. Valla keskus on Hittfeldi külas. Vald on nime saanud Seeve jõe järgi. Seevetali vald on Saksamaa suurima rahvaarvuga omavalitsus, mida ei nimetata linnaks. 1. juulil 1972 ühendati 19 iseseisvat väiksemat omavalitsust uueks Seevetali vallaks. Need 19 linnakest ja küla on Beckedorf, Bullenhausen, Emmelndorf, Fleestedt, Glüsingen, Groß Moor, Helmstorf, Hittfeld, Holtorfsloh, Horst, Hörsten, Klein Moor, Lindhorst, Maschen, Meckelfeld, Metzendorf, Ohlendorf, Over ja Ramelsloh. Paljudel nendest linnakestest on rikas ajalugu: Ramelsloh olemasolu on esmakordselt tõendatud 845. aastal, Maschenit on esmamainitud 1294. aastal ja Hittfeld tähistas oma 900. aastapäeva 2007. aasta juunis. Püha Mauritiuse kirik Hittfeldis pärineb 12. sajandist. Märkimisväärsed arheoloogilised leiud piirkonnas on Metzendorf-Woxdorfi pea matus umbes aastast 2200 eKr või varakristlik Mascheni ketassõlg, mis on püsiväljapanekus lähedases Hamburgi arheoloogiamuuseumis. Püha Mauritiuse kirik Hittfeldis Maschen ketassõlg Metzendorf-Woxdorfi pea matus Decatur, Illinois, Ameerika Ühendriigid Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Stelle (Harburg)

Stelle on vald Saksamaal Alam-Saksi liidumaal Harburgi kreisis. Valla pindala on 38,50 km². 31. detsembril 2017 elas seal 11 102 inimest. Vald asub umbes 20 km Hamburgist kagus ja 7 km Winsenist läänes. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Alar Veraksitš

Alar Veraksitš (sündinud 25. juunil 1967) on eesti arstiteadlane, füsioloog. Ta lõpetas 1985. aastal Tallinna 44. Keskkooli ja 1996. aastal Tartu Ülikooli arstiteaduskonna. Ta kaitses 2003. aastal Tartu Ülikoolis doktoriväitekirja "Characterization of behavioural and biochemical phenotype of cholecystokinin-2 receptor deficient mice: changes in the function of the dopamine- and endopioidergic system". Ta töötab Tartu Ülikoolis. ETIS
Elbmarschi ühisvald

Elbmarsch on valdade ühendus (Samtgemeinde) Saksamaal Alam-Saksi liidumaal Harburgi kreisis. See asub Elbe lõuna(vasak)kaldal, umbes 30 km Hamburgist kagus ja 20 km Lüneburgist põhjas. Selle keskus on Marschacht. Nimi viitab paduratele (saksa: Marsch) piki Elbet. Samtgemeinde Elbmarschi koosseisus on järgmised vallad: Drage Marschacht Tespe
Hanstedti ühisvald

Hanstedt on valdade ühendus (Samtgemeinde) Saksamaal Alam-Saksi liidumaal Harburgi kreisis. Selle keskus on Hanstedt. Samtgemeinde Hanstedti koosseisus on järgmised vallad: Asendorf Brackel Egestorf Hanstedt Marxen Undeloh
Martin Oja

Martin Oja on eesti filmikriitik, luuletaja ja semiootik. Oja, Martin. , keelatud raamat: Tekste 1996-2000. Tartu: 9 koma. [Luulekogu.] Oja, Martin 2007. Pärastlõuna platoo. Tallinn: Tuum. [Luulekogu.] Oja, Martin 2015. Sõnumeid sisikonnast. Kaljuvee, Ardo 2006. Martin Oja: animatsioon ei saa semiootikata. Eesti Päevaleht, 2. dets.